В пречиствателните станции широко разпространение намират едновинтовите помпи, познати още като Архимедови помпи. Широко прието е мнението, че първата винтова помпа е конструирана от Архимед, поради което тази конструкция носи неговото име. Характерна особеност на тези помпи е големият им размер. Обикновено размерите на помпата са от порядъка на от 0,3 м и нагоре, диаметър на винта и дължина до около 15 м. Използват се предимно за изпомпване на вода, като винтовото работно колело е поставено под определен ъгъл, в повечето случаи от порядъка на 30о. Те могат да бъдат използвани и за транспортиране на течности, съдържащи твърди частици, като помпата може да е както във вертикално, така и в хоризонтално положение. Конструкцията на едновинтовите помпи позволява много малко разрушаване на частиците и малко абразивно износване. Немалките размери на помпата, необходими за достигане на висока производителност, поради малкото обороти (обикновено около 30 - 60 оборота в минута), са сред недостатъците на тези помпи.